Up-91/94
Natisni
Opravilna št.:
Up-91/94
Datum odločitve:
2. 12. 1996
ECLI:
ECLI:SI:USRS:1996:Up.91.94
Akt:
Ustavne pritožbe D. F.:

- zoper sklep Temeljnega sodišča v Ljubljani št. Nd 9/94 z dne 12.7. 1994, zoper sklep Temeljnega sodišča v Ljubljani št. Nd 9/94 z dne 12.12.1994 in zoper sklep Okrožnega sodišča v Ljubljani št. Nd 9/94 z dne 5.1.1995 ter

- zoper sklep Temeljnega sodišča v Ljubljani št. Nd 8/94 z dne 12.7.1994 in zoper sklep Temeljnega sodišča v Ljubljani št. Nd 8/94 z dne 12.12.1994

Ustavni pritožbi istega pritožnika zoper sklep Višjega sodišča v Ljubljani Ndp 1/95 z dne 15.3.1995 in zoper sklep Višjega sodišča v Ljubljani št. Ndp 6/95 z dne 12.7.1995
Izrek:
Postopek za preizkus ustavnih pritožb D. F.:

- zoper sklep Temeljnega sodišča v Ljubljani zoper sklep Temeljnega sodišča v Ljubljani in zoper sklep Okrožnega sodišča v Ljubljani ter

- zoper sklep Temeljnega sodišča v Ljubljani in zoper sklep Temeljnega sodišča v Ljubljani se ustavi.

Ustavni pritožbi istega pritožnika zoper sklep Višjega sodišča v Ljubljani in zoper sklep Višjega sodišča v Ljubljani se zavržeta.
Evidenčni stavek:
Ker je pritožnik ustavne pritožbe umaknil, je Ustavno sodišče ustavilo postopek za njihov preizkus.
Ker pritožnik ni izčrpal vseh pravnih sredstev, je Ustavno sodišče ustavni pritožbi zavrglo.
Geslo:
Predhodno izčrpanje pravnih sredstev kot procesni pogoj za vložitev ustavne pritožbe.
Pravna podlaga:
Zakon o pravdnem postopku (ZPP), 400. čl.

Zakon o Ustavnem sodišču (ZUstS), 51., 6., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 9. 1994
Vrsta odločitve:
sklep
Vrsta rešitve:
ustavitev
Dokument:
US18128
Up-91/94
2.12.1996
S K L E P
Ustavno sodišče je v postopku za preizkus ustavnih pritožb D. F., L. na seji senata dne 2. decembra 1996
s k l e n i l o :
1. Postopek za preizkus ustavnih pritožb D. F.:
- zoper sklep Temeljnega sodišča v Ljubljani št. Nd 9/94 z dne 12.7. 1994, zoper sklep Temeljnega sodišča v Ljubljani št. Nd 9/94 z dne 12.12.1994 in zoper sklep Okrožnega sodišča v Ljubljani št. Nd 9/94 z dne 5.1.1995 ter
- zoper sklep Temeljnega sodišča v Ljubljani št. Nd 8/94 z dne 12.7.1994 in zoper sklep Temeljnega sodišča v Ljubljani št. Nd 8/94 z dne 12.12.1994
se ustavi.
2. Ustavni pritožbi istega pritožnika zoper sklep Višjega sodišča v Ljubljani Ndp 1/95 z dne 15.3.1995 in zoper sklep Višjega sodišča v Ljubljani št. Ndp 6/95 z dne 12.7.1995 se zavržeta.
O b r a z l o ž i t e v
1. Pritožnik v ustavnih pritožbah zatrjuje, da so mu z izpodbijanimi akti, navedenimi v 1. in 2. točki izreka tega sklepa, kršene njegove človekove pravice in temeljne svoboščine zagotovljene v 19., 22., 23., 32., 36., 50. in 62. členu Ustave; v 9.,12.,14. in 17. členu Mednarodnega pakta o državljanskih in političnih pravicah ter v 9. členu Mednarodnega pakta o ekonomskih, socialnih in kulturnih pravicah. V zvezi z ustavno pritožbo zoper sklep Višjega sodišča v Ljubljani št. Ndp 6/95 z dne 12.7.1995 predlaga izdajo začasne odredbe.
2. Ker je pritožnik z dopisom z dne 31.8.1995 Ustavnemu sodišču sporočil, da ustavne pritožbe zoper sklep Temeljnega sodišča v Ljubljani št. Nd 9/94 z dne 12.7. 1994, zoper sklep Temeljnega sodišča v Ljubljani št. Nd 9/94 z dne 12.12.1994 in zoper sklep Okrožnega sodišča v Ljubljani št. Nd 9/94 z dne 5.1.1995 umika, je Ustavno sodišče postopek ustavilo.
3. Ustavno sodišče je pritožnika dne 19.6.1995 pozvalo naj ustavni pritožbi navedeni v drugi alinei prve točke izreka vloži v slovenskem jeziku, oziroma naj jima priloži overjen prevod.
Pritožnik je v dopisu z dne 31.8.1995 Ustavnemu sodišču odgovoril, da sta ustavni pritožbi "konzumirani" v ustavni pritožbi zoper sklep Višjega sodišča v Ljubljani Ndp 1/95 z dne 15.3.1995 in da jih zaradi tega ne bo prevajal v slovenski jezik. To izjavo je Ustavno sodišče štelo za umik navedenih ustavnih pritožb, zato je postopek za njun preizkus ustavilo.
4. Po prvem odstavku 51. člena Zakona o Ustavnem sodišču (Uradni list RS, št. 15/94, v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Ustavni pritožbi, navedeni v 2. točki izreka tega sklepa, vlaga pritožnik zoper sklepa Višjega sodišča, katerih predmet je odločitev o nedopustnosti pravnega sredstva. Iz ustavne pritožbe očitno izhaja, da pritožnik zoper izpodbijana sklepa ni vložil revizije, čeprav je po tretjem odstavku 400. člena Zakona o pravdnem postopku zoper sklep, s katerim sodišče druge stopnje zavrže vloženo pritožbo, revizija vselej dovoljena. Ker predpostavka izčrpanosti vseh pravnih sredstev ni podana, je bilo treba ustavni pritožbi zavreči.
5. Ker je Ustavno sodišče ustavno pritožbo zoper sklep Višjega sodišča v Ljubljani št. Ndp 6/95 z dne 12.7.1995 zavrglo, tudi ni več podlage za odločanje o predlagani začasni odredbi.
6. Senat Ustavnega sodišča je ta sklep sprejel na podlagi 6.člena in 2. alinee prvega odstavka 55. člena ZUstS v sestavi: predsednik dr. Lovro Šturm in člana dr. Tone Jerovšek in mag. Matevž Krivic. Predsednik senata
dr. Lovro Šturm